Ir-Regolament tal-Kummissjoni (KEE) Nru 3987/87
tat-22 ta' Diċembru 1987
li jemenda diversi Regolamenti li jsaħħu l-implimentazzjoni konġunta ta' l-organizzazzjoni komuni tas-swieq fil-bajd u l-laħam tat-tjur bħala konsegwenza ta' l-introduzzjoni tan-nomenklatura magħquda
IL-KUMMISSJONI TAL-KOMUNITAJIET EWROPEJ,
Waqt li kkunsidrat it-Trattat li jistabbilixxi l-Komunità Ekonomika Ewropea,
Waqt li kkunsidrat ir-Regolament tal-Kunsill (KEE) Nru 2658/87 dwar it-tariffa u n-nomenklatura statistika u Tariffa Komuni tad-Dwana [1] emendat mir-Regolament (KEE) Nru 3985/87 [2], u b'mod partikolari t-tieni sub-paragrafu ta' l-Artikolu 15 (1), tiegħu,
Waqt li kkunsidrat ir-Regolament tal-Kunsill (KEE) Nru 3907/87 tat-22 ta' Diċembru 1987 li jemenda r-Regolament (KEE) Nru 2777/75 dwar l-organizzazzjoni komuni tas-swieq fis-settur tal-laħam tat-tjur [3], u b'mod partikolari l-Artikolu 2 tiegħu,
Billi, skond it-tieni sub-paragrafu ta' l-Artikolu 5 (1) tar-Regolament (KEE) Nru 2658/87, l-addattamenti tekniċi ta' l-atti tal-Komunità li jirreferu għan-nomenklatura magħquda huma mwettqa mill-Kummissjoni; filwaqt li l-emendi ta' sostanza li għandhom x'jaqsmu mas-settur tal-laħam tat-tjur huma mwettqa skond il-proċedura preskritta fl-Artikolu 27 tar-Regolament tal-Kunsill (KEE) Nru 2777/75 [4] skond l-Artikolu 2 tar-Regolament (KEE) Nru 3907/87;
Billi r-Regolament bażiku tal-Kunsill (KEE) Nru 2771/75 tad-29 ta' Ottubru 1975 dwar l-organizzazzjoni komuni tas-suq fil-bajd [5], kien emendat mir-Regolament tal-Kummissjoni (KEE) Nru 4000/87 [6] f'addattament skond in-nomenklatura magħquda tad-deskrizzjonijiet tal-merkanzija u l-intestaturi tat-tariffa li jidhru hemmhekk;
Billi numru kbir ta' Regolamenti konġunti ta' implimentazzjoni fis-setturi tal-laħam tat-tjur u l-bajd għandhom jiġu addattati teknikament u fejn għandhom x'jaqsmu xi punti ta' sostanza fejn jidħol is-settur tal-laħam tat-tjur għandhom iqisu l-użu tan-nomenklatura magħquda ġdida bbażata fuq id-Deskrizzjoni Armonizzata tal-Komodità u s-Sistema ta' Kodifikazzjoni li hi maħsuba biex tieħu post il-Konvenzjoni tal-15 ta' Diċembru 1950 dwar in-Nomenklatura tal-Klassifikazzjoni tal-Merkanzija f'Tariffi tad-Dwana;
Billi, minħabba n-numru u l-kontenut tat-testi li jeħtieġu addattamenti bħal dawn, ir-Regolamenti kollha li għandhom jiġu addattati għandhom jinġabru fi ħdan Regolament waħdieni li jemenda;
Billi l-miżuri pprovduti f’dan ir-Regolament huma skond l-opinjoni tal-Kumitat tat-Tmexxija għall-Laħam tat-Tjur u l-Bajd,
ADOTTAT DAN IR-REGOLAMENT:
Artikolu 1
L-Artikolu 1 tar-Regolament tal-Kummissjoni (KEE) Nru 2164/72 tat-3 ta' Ottubru 1972 dwar in-nuqqas ta' iffissar ta' ammonti addizzjonali għall-importazzjonijiet ta' bajd u tiġieġ u l-wiżż imbiċċra mill-Bulgarija [7] hu hawnhekk mibdul b'li ġej:
"Artikolu 1
It-taxxi ffissati skond l-Artikolu 3 tar-Regolamenti (KEE) Nru 2771/75 u (KEE) Nru 2777/75 m'għandhomx jiżdiedu b'ammont addizzjonali fejn għandhom x'jaqsmu l-importazzjonijiet tal-prodotti li ġejjin li joriġinaw u jiġu mill-Bulgarija:
Kodiċi NM | Deskrizzjoni |
0207 | Skart tal-laħam li jittiekel, ta' l-intestatura tat-tajr Nru 0105, frisk, imkessaħ jew iffriżat: |
0207 10 | Tajr mhux mqatta' biċċiet, frisk jew imkessaħ: |
| Tjur ta' l-ispeċi Gallus domesticus |
0207 10 11 | Imnittfin u l-imsaren imneħħija, bl-irjus u saqajn, magħrufa bħala ‘tiġieġ 83 %’ |
0207 10 15 | Imnittfin jew miġbuda, mingħajr irjus u saqajn imma bl-egħnuq, qlub, ifwda u ħawsliet, magħrufa bħala ‘tiġieġ 70 %’ |
0270 10 19 | Imnittfin u miġbuda, mingħajr irjus u saqajn u mingħajr għenuq, qlub, ifwda u ħawsliet, magħrufa bħala ‘tiġieġ 65 %’, jew preżentati mod ieħor |
| Wiżż: |
0207 10 71 | Imnittfin, mifsuda mhux miġbudin, bl-irjus u saqajn, magħrufa bħala ‘wiżż 82 %’ |
0207 10 s79 | Imnittfin u miġbuda, mingħajr irjus u saqajn bil-qlub u l-ħawsliet jew mingħajrhom, magħrufa bħala ‘wiżż 75 %’, jew ippreżentati mod ieħor. |
| Tajr mhux imqatta' f'biċċiet, iffriżat: |
0207 21 | Tjur ta' l-ispeċi Gallus domesticus |
0207 21 10 | Imnittfin u miġbuda, mingħajr irjus u saqajn u mingħajr għenuq, qlub, ifwda u ħawsliet, magħrufa bħala ‘tiġieġ 70 %’ |
0207 21 90 | Imnittfin jew miġbuda, mingħajr irjus u saqajn u mingħajr għenuq, qlub, ifwda u ħawsliet, magħrufa bħala ‘tiġieġ 65 %’, jew ippreżentati mod ieħor |
0207 23 | Papri, wiżż u tajr tal-ginea: |
| Wiżż |
0207 23 51 | Imnittfin, mifsuda mhux miġbudin, bl-irjus u saqajn, magħrufa bħala ‘wiżż 82 %’ |
0207 23 59 | Imnittfin u miġbuda, mingħajr irjus u saqajn bil-qlub u l-ħawsliet jew mingħajrhom, magħrufa bħala ‘wiżż 75 %’, jew ippreżentati mod ieħor. |
0407 00 | Bajd ta' l-għasafar, fil-qoxra, friski, ippreservati jew imsajra: |
| Tat-tjur: |
0407 00 30 | Oħrajn (li mhumiex bajd tal-flieles)'" |
Artikolu 2
L-Anness mar-Regolament tal-Kummissjoni (KEE) Nru 572/73 tas-26 ta' Frar 1973 li jistabbilixxi l-prodotti tal-bajd u l-laħam tat-tjur eliġibbli għall-iffissar bil-quddiem ta' rifużjonijiet fuq l-esportazzjoni [8], kif l-aħħar emendat bir-Regolament (KEE) Nru 1916/86 [9], hu hawnhekk mibdul bl-Anness I ma' dan ir-Regolament.
Artikolu 3
L-Artikolu 1 (1) u l-ewwel parti tal-paragrafu 2 tar-Regolament tal-Kunsill (KEE) Nru 2782/75 tad-29 ta' Ottubru 1975 dwar il-produzzjoni u l-bejgħ ta' bajd għat-tfaqqis u ta' flieles ta' tjur tar-razzett [10], kif l-aħħar emendat mir-Regolament (KEE) Nru 3494/86 [11], huma hawnhekk mibdula b'li ġej:
"1. "Bajd għat-tfaqqis" ifisser bajd tat-tjur li jaqa' fi ħdan is-subintestaturi 0407 00 11 u 0407 00 19 tan-nomenklatura magħquda maħsuba għall-produzzjoni tal-flieles, ikklassifikati skond l-ispeċi, il-kategorija u t-tip u identifikati skond dan ir-Regolament.
2. "Flieles" ifissru tjur ħajja li l-piż tagħhom ma jaqbiżx il-185 gramma li jaqgħu fi ħdan is-subintestaturi 0105 11 u 0105 19 tan-nomenklatura magħquda tal-kategoriji li ġejjin."
Artikolu 4
L-ewwel parti ta' l-Artikolu 1 tar-Regolament tal-Kummissjoni (KEE) Nru 109/80 tat-18 ta' Jannar 1980 dwar l-applikazzjoni ta' l-inqas rata ta' rifużjoni fuq l-esportazzjoni għal ċerti prodotti fis-setturi tal-bajd u l-laħam tat-tjur [12], kif emendat mir-Regolament (KEE) Nru 1475/80 [13] hu hawnhekk mibdul b'li ġej:
"M'għandux jitqies il-fatt li ebda rifużjoni m'hi iffissata għall-prodotti li jaqgħu fi ħdan is-subintestaturi 0105 11 u 0105 19 u l-intestaturi Nri 0207 (ħlief għal 0207 31, 0207 39 90 u 0207 50) 0407 u 0408 tan-nomenklatura magħquda li huma esportati lejn l-Istati Uniti."
Artikolu 5
L-Anness mar-Regolament (KEE) Nru 3652/81 tat-18 ta' Diċembru 1981 li jipprovdi regoli dettaljati għall-implimentazzjoni tas-sistema ta' l-iffissar taċ-ċertifikati bil-quddiem għal rifużjonijiet fis-setturi tal-laħam tat-tjur u l-bajd [14], kif l-aħħar emendat mir-Regolament (KEE) Nru 1917/86 [15], hu hawnhekk mibdul bl-Anness II ma' dan ir-Regolament.
Artikolu 6
Dan ir-Regolament għandu jidħol fis-seħħ fl-1 ta' Jannar 1988.
Dan ir-Regolament għandu jorbot fl-intjier tiegħu u direttament japplika fl-Istati Membri kollha.
Magħmul fi’Brussel, fit-22 ta' Diċembru 1987.